पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना महामारी से प्रभावित मरीजों की सहायता के लिए व एवं स्वास्थ्य विभाग की मदद के लिए शहर के भामाशाहों और विभिन्न संगठनों के प्रतिनिधियों ने करौली इन गार्डन में बैठक में कलेक्टर से चर्चा कर सहयोग का आव्हान किया। जिस पर मौजूद भामाशाहों ने तीन लाख सात हजार रूपए देने की घोषणा की। इस दौरान कलेक्टर सिद्धार्थ सिहाग ने बताया कि कोरोना महामारी जैसी इस विकट परिस्थिति में प्रशासन लगातार प्रयासरत है। ऐसे समय में आमजन को नियमों की पालना कर सतर्क रहते हुए व कोरोना संक्रमण की चैन तोड़ने में प्रशासन का सहयोग करना चाहिए और वैक्सीनेशन के प्रति भी जागरूक रहना चाहिए। उन्होंने बताया कि जो लोग सहायता के लिए आगे आ रहे है उनके लिए जिला प्रशासन आभारी है।
इस दौरान प्रमुख चिकित्सा अधिकारी डॉ. दिनेश चंद गुप्ता ने वर्तमान समय मे आवश्यक उपकरणों की आवश्यकता के बारे में बताया। इस अवसर पर माईनिंग एसोसिएशन की ओर से एक लाख, समाजसेवी अमीनुद्दीन खान की ओर से एक लाख, गुड़ला सरपंच प्रतिनिधि शेरा बैंसला ने 51 हजार, दयानंद शर्मा मुम्बई वाले की ओर से 31 हजार, वेद प्रकाश उपाध्याय की ओर से 25 हजार की सहायता की घोषणा की। बस ऑपरेटर यूनियन करौली की ओर से स्वयं का धर्मशाला भवन कोविड महामारी में जिला प्रशासन को उपयोग में लेने की अपील की। साथ ही जिला चिकित्सालय में एक वाटर कूलर भी भेंट किया।
प्योर इंडिया ट्रस्ट जयपुर के डायरेक्टर मनोहरपुरा करौली निवासी प्रशांत पाल ने 1000 फेस शील्ड, 200 डिस्पोजल, बेड शीट व 500 एन 95 मास्क प्रमुख चिकित्सा अधिकारी को भेंट करने की घोषणा की व जिला प्रभारी वीरेन्द्र मित्तल ने सम्पूर्ण जिले में वैक्सीनेशन के लिए जागरूकता के लिए एक मोबाईल वैन रवाना करने की घोषणा की। इस पर कलेक्टर ने सभी दानदाताओं के सहयोग करने पर उनका आभार व्यक्त किया है। इस अवसर पर उपखंड अधिकारी देवेन्द्र सिंह परमार, भूपेन्द्र भारद्वाज, पूरण प्रताप चतुर्वेदी, बस ऑपरेटर यूनियन के अध्यक्ष मोहन लाल गर्ग, अनिल शर्मा, हाजी रूख्सार, एडवोकेट गिरधारी भगत, मुकेश पचौरी, धर्मेन्द्र तिवारी, अरूण शर्मा, राजेश पंसारी, दीनू शर्मा, गोलू मेडिकल वाले सहित आशीष कांत कौषिक, पुष्पेन्द्र कुमार शर्मा व अरूण शर्मा आदि उपस्थित थे। इस कार्यक्रम के संचालन में प्रमुख सामाजिक कार्यकर्ता बबलू शुक्ला का विशेष सहयोग रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn